વૈવાહિક જીવનના અત્યંત આંટીઘૂંટી ભરેલા કિસ્સાઓ અવારનવાર સામે આવે છે. ત્યારે હાઇકોર્ટ સમક્ષ એક એવો કેસ સામે આવ્યો છે, જેમાં પત્ની દ્વારા ઘરેલું હિંસાની ફરિયાદ કરવામાં આવી છે. હાઇકોર્ટે આ કેસમાં પ્રથમ તબક્કે મધ્યસ્થીનો માર્ગ અપનાવ્યો હતો. બંને પક્ષો(પતિ-પત્ની) વચ્ચે સમાધાનની શક્યતાઓ પણ ચકાસવામાં આવી હતી. પરંતુ કોઇ હકારાત્મક પરિણામો સામે આવ્યા નહોતા. અંતે પતિ તરફથી અંતિમ સમાધાન રૂપે પત્નીને 30 લાખ આપવાની તૈયારી પણ કોર્ટ સમક્ષ દર્શાવાઇ હતી. જો કે, પત્નીની ડિમાન્ડ 60 લાખની હતી. તેથી હાઇકોર્ટે આ મામલે પતિને તેની ઓફરમાં કંઇક વધારો કરવા અને પત્નીને એની માંગણીમાં કંઇક વ્યાજબી કરવાનું સૂચન કર્યું હતું. આ કેસની વધુ સુનાવણી છઠ્ઠી જુલાઇ મુકરર કરાઈ છે.